hotchpotch/miracl-hf-unified huggingface dataset:
लोकसभा चुनाव २०१९ मेंं वाममोर्चे के प्रत्याशियों की सूची
लोकसभा चुनाव २०१९ के लिए भारत की कम्युनिस्ट पार्टियों ने एक राष्ट्रीय मोर्चा बनाने के बजाय राज्य स्तरीय छोटे-छोटे मोर्चों के रूप में भाग लिया। केवल केरल, पश्चिम बंगाल एवं त्रिपुरा राज्यों में इन्होंने अपने पारंपरिक वाममोर्चे के तहत चुनाव लड़ा तथा अन्य राज्यों में इन्होंने क्षेत्रीय दलों के साथ गठबंधन करके चुनाव लड़ा। कुछ स्थानों पर इन दलों ने स्वतंत्र उम्मीदवार भी उतारे तो वहीं कुछ राज्यों में अन्य दलों एवं निर्दलीय उम्मीदवारों को भी समर्थन दिया।
स्रोत: 1.माकपा प्रथम सूची  2.लेफ्ट प्रत्याशियों की सूची
स्रोत: १.माकपा प्रथम सूची २.माकपा द्वितीय सूची
स्रोत: माकपा प्रथम सूची
नाली व्यवस्था
नाली व्यवस्था (Sewerage) किसी नगर या अन्य स्थान में वह अधोसंरचना होती है जिसके द्वारा अपजल और सड़कों व सतहों पर पड़ने वाला अन्य वर्षा इत्यादि का जल नालियों द्वारा हटाया जाता है। इस व्यवस्था में पाइप, मैनहोल और अन्य उपकरणों का प्रयोग होता है। गन्दा जल अक्सर किसी वाहितमल उपचार केन्द्र में ले जाया जाता है और वहाँ कुछ सफ़ाई के उपरांत वातावरण में किसी अन्य स्थान पर छोड़ दिया जाता है।
अन्तरराष्ट्रीय भ्रष्टाचार निरोध दिवस
अन्तरराष्ट्रीय भ्रष्टाचार निरोध दिवस पर्तिवर्ष ९ दिसम्बर को पूरे विश्व में मनाया जाता है। ३१ अक्टूबर २००३ को संयुक्त राष्ट्र ने एक भ्रष्टाचार-निरोधी समझौता पारित किया था और तभी से यह दिवस मनाया जाता है।
संयुक्त राष्ट्र भ्रष्टाचार-विरोधी अभिसमय
संयुक्त राष्ट्र भ्रष्टाचार-विरोधी अभिसमय या भ्रष्टाचार के विरुद्ध संयुक्त राष्ट्र की सन्धि (United Nations Convention against Corruption) एक बहुपक्षीय सन्धि है जिस पर संयुक्त राष्ट्र के सदस्य देश सन २००३ में सहमत हुए थे। यह विश्व की अकेली भ्रष्टाचार-विरोधी सन्धि है जो विधिसम्मत है। इस सन्धि के अनुसार संयुक्त राष्ट्र सभी सदस्य देशों से अपेक्षा करता है कि वे भ्रष्टाचार-निरोधी विभिन्न उपायों को लागू करें जो मुख्यतः पाँच क्षेत्रों पर केन्द्रित है- भ्रष्टाचार से बचाव, कानून बनाना और लागू करना, इस क्षेत्र में अन्तरराष्ट्रीय सहयोग, पूंजी की वसूली, तकनीकी सहायता एवं सूचना का आदान-प्रदान।
बोह्र पत्राचार सिद्धांत
बोह्र पत्राचार सिद्धांत Bohr's correspondence principle मे यह बताया गया है कि क्वांटम मेकनिक्स के जो पूर्वानुमान होते हैं वो शास्त्रीय भौतिकी (Classical physics) से कुछ भौतिक परिस्थितियों के अंतर्गत मेल खाते हैं । नील्स बोह्र ने 1930 ई॰ मे क्वांटम के सिद्धांतों को विकसित किया ।जिसकी मदद से हाइड्रोजन एटम स्पेकट्रूम के कुछ मुख्य विशेषताओ के विषय मे समझा जा सका और आगे चल कर 1923 ई॰ मे बोह्र ने कुछ ऐसे सुझाव रखे जिसमे उन्होने यह बताया कि कुछ ऐसी सीमाएँ होती हैं जहाँ पर शास्त्रीय सिद्धांत और क्वांटम सिद्धांत एक होकर मिलते(merge) हैं । तो ये जो विचार रहा , इसी विचार को बोहर पत्राचार सिद्धांत (Bohr's correspondence principle) कहा गया है । और शास्त्रीय सीमा तक हम तब ही जा सकते हैं जब किसी भी कण (particle) की क्वांटम संख्या बहुत ही ज़्यादा हो , यह सिद्धांत और भी मददगार तब हो जाता है जब हम लोग क्वांटम यान्त्रिकी (क्वांटम mechanइक्कस ) के अंतर्गत बड़े-बड़े क्वांटम संखयाओ के विसाय मे चर्चा करते हैं तब हम यह देखते हैं की क्वांटम सिद्धांत से मिलने वाले परिणाम शास्त्रीय सिद्धांत के परिणाम से मेल खाते हैं ।
आचार्य मुद्गल
आचार्य मुद्गल ऋग्वेद के भाष्यकार हैं। इनका समय चौदहवीं शताब्दी ईस्वी है। इनका भाष्य 'सायण भाष्य' पर आधारित है। इनके भाष्य का उपलब्ध अंश विश्वेश्वरानन्द वैदिक शोध संस्थान, होशियारपुर से स्कन्दस्वामी एवं वेंकट माधव की व्याख्या के साथ प्रकाशित हो चुका है।
स्कन्द महेश्वर
स्कन्द महेश्वर निरुक्त के प्रमुख टीकाकारों में मान्य हैं। आचार्य बलदेव उपाध्याय ने इन्हें ऋग्वेद के सर्वाधिक प्राचीन भाष्यकार स्कन्दस्वामी से अभिन्न माना है। परन्तु, डॉ॰ श्रीधर भास्कर वर्णेकर का कहना है कि निरुक्त-टीकाकार महेश्वर स्कन्दस्वामी से संबंधित होंगे। इसी कारण स्कन्द-महेश्वर नाम से उनका परिचय दिया जाता है।
इस संबंध में एक विचारणीय तथ्य यह भी है कि आचार्य स्कन्द महेश्वर ने अपनी निरुक्त-टीका में ऋग्भाष्य से बहुत सहायता ली है। फिर भी, उद्गीथ भाष्य का मत स्कन्द महेश्वर को कुछ स्थानों पर स्वीकार्य नहीं हुआ है। यह बात ध्यान देने योग्य है कि आचार्य उद्गीथ ऋग्भाष्यकार स्कन्दस्वामी के सहकारी थे और आदरणीय भी थे। इसलिए उद्गीथ-मत के विषय में अपनी अस्वीकृति का प्रतिपादन करते समय स्कन्द महेश्वर बड़ी सावधानी से शब्दयोजना करते हैं।
सुबर्णपुर
सुबर्णपुर (Subarnapur), जो सोनपुर (Sonepur) भी कहलाता है, भारत के ओड़िशा राज्य के सुबर्णपुर ज़िले में स्थित एक नगर है। यह उस ज़िले का मुख्यालय भी है। राष्ट्रीय राजमार्ग ५७ यहाँ से गुज़रता है और उसके साथ राष्ट्रीय राजमार्ग १२६ए का जंक्शन भी यही स्थित है।
आत्मानन्द
आत्मानन्द शांकर-मतानुयायी अद्वैतवादी आचार्य थे। इनका समय चौदहवीं शताब्दी ईस्वी है। इन्होंने ऋग्वेद के 'अस्यवामीय सूक्त' पर भाष्य लिखा है।
केवल एक सूक्त पर भाष्य-रचना में ही इन्होंने लगभग सत्तर ग्रंथों का प्रमाण दिया है। इनके भाष्य में उद्धृत ग्रंथकारों में स्कन्दस्वामी, भट्ट भास्कर आदि का नाम मिलता है। परंतु सायण का नाम नहीं मिलता। इसलिए इन्हें सायण से पहले का का भाष्यकार माना गया है। इनके द्वारा उद्धृत लेखकों में मिताक्षरा के रचयिता विज्ञानेश्वर (1070 से 1100 ई) तथा स्मृति चन्द्रिका के रचयिता देवण भट्ट (13वीं शताब्दी) के नाम होने से इनका समय चौदहवीं शताब्दी ईस्वी माना गया है। अपने भाष्य के संबंध में उन्होंने स्वयं लिखा है कि स्कन्दस्वामी आदि का भाष्य यज्ञपरक है; निरुक्त अधिदेव परक है; परंतु यह भाष्य अध्यात्म-विषयक है। फिर भी मूल रहित नहीं है। इसका मूल विष्णुधर्मोत्तर है।
भट्ट भास्कर
भट्ट भास्कर आचार्य सायण के पूर्ववर्ती वेद-भाष्यकार थे। इन्होंने कृष्ण यजुर्वेद की तैत्तिरीय संहिता, तैत्तिरीय ब्राह्मण एवं तैत्तिरीय आरण्यक पर भाष्य लिखा है। इन्होंने अपने भाष्य को 'ज्ञानयज्ञ' नाम दिया है।
भट्ट भास्कर उज्जैन के निवासी थे। ये कौशिक गोत्रीय तेलुगू ब्राह्मण थे। इनके शिवोपासक होने का अनुमान किया गया है। ये आचार्य सायण एवं देवराज यज्वा के भी पूर्ववर्ती थे। सायण के पूर्ववर्ती भाष्यकार आत्मानन्द ने भी अपने भाष्य में भट्ट भास्कर का उल्लेख किया है। तेरहवीं शताब्दी के विद्वान वेदाचार्य ने अपने 'सुदर्शन मीमांसा' नामक ग्रंथ में भट्ट भास्कर का उल्लेख किया है और इनके वेद-भाष्य 'ज्ञानयज्ञ' से परिचय भी प्रकट किया है। बारहवीं शताब्दी के वैदिक विद्वान हरदत्त ने 'एकाग्नि काण्ड' के अपने भाष्य में भट्ट भास्कर के भाष्य से सहायता ली है। इन सब आधारों पर इनका समय ग्यारहवीं सदी में माना गया है। तैत्तिरीय संहिता पर लिखा गया इनका 'ज्ञानयज्ञ' नामक भाष्य अत्यंत विद्वतापूर्ण माना जाता है। इसमें प्रमाण रूप से अनेक वैदिक ग्रंथ उद्धृत किये गये हैं तथा लुप्त वैदिक निघण्टुओं से भी प्रमाण दिये गये हैं। उन्होंने अपने भाष्य में आध्यात्मिकता को भी महत्त्व दिया है। इन्होंने एक-एक शब्द के अनेक अर्थ किये हैं। वैदिकी स्वर-प्रक्रिया का इन्हें उत्तम ज्ञान था।
रससमीकरणमिति
रससमीकरणमिति या स्टाइकियोमीट्री (Stoichiometry ; ) रसायन विज्ञान का वह उपक्षेत्र है जिसमें रासायनिक अभिक्रियाओं में भाग लेने वाले अभिकारकों तथा उत्पादों की मात्रा की गणना की जाती है।
कुचामन
कुचामन (Kuchaman City) भारत के राजस्थान राज्य के नागौर ज़िले में स्थित एक नगर है। यह ज़िले का दूसरा सबसे बड़ा नगर है। इस नगर में शेखावटी शैली की कुछ हवेलियाँ तथा एक दुर्ग है।
बर्मा में ब्रितानी शासन
बर्मा में ब्रितानी शासन १८२४ से १९४८ तक रहा।
स्वतंत्रता दिवस (म्यांमार)
म्यांमार में स्वतन्त्रता दिवस' () प्रति वर्ष ४ जनवरी को मनाया जाता है। इस दिन राष्ट्रीय अवकाश रहता है। इसे तिथि को बर्मा, ब्रिटेन से मुक्त हुआ था।
लू लगना
लू लगना, आतप ज्वर, ऊष्मा-मूर्छा (हीट स्ट्रोक या सन स्ट्रोक) शरीर की वह रुग्ण अवस्था है जिसमें गरमी के कारण शरीर का तापमान 40.0 डिग्री सेल्सियस (104.0 डिग्री फारेनहाइट) के पास पहुँच जाता है और मन में उलझन की स्थ्ति रहती है। इसके अन्य लक्षण ये हैं- लाल, शुष्क त्वचा, सिरदर्द, चक्कर आना आदि। यह स्थिति एकाएक आ सकती है या धीरे-धीरे। इस समस्या की जटिल अवस्था होने पर वृक्क तक काम करना बन्द कर सकता है।
गर्मी और गर्म हवाएं शरीर में अक्सर ऐसा असर डालती हैं, जिस वजह से जानलेवा स्थिति उत्पन्न हो जाती है। लू लगना भी इन्हीं स्थितियों में से एक है। धूप, गर्मी और गर्म हवा से शरीर को बचाकर ही हम इस स्थिति से बच सकते हैं। सबसे चौंकाने वाली बात यह है कि साल-दर-साल लू लगने से मरने वालों के आंकड़े में इजाफा होता ही जा रहा है। इसलिए, खुद को लू से बचाने के लिए लू लगना क्या होता है और इससे संबंधित अन्य सभी जानकारियों के बारे में पता होनी जरूरी है, क्योंकि, इलाज से बेहतर हमेशा बचाव होता है।
यहां बता दें कि लू लगना वो स्थिति है, जो शरीर में गर्मी और बढ़ते तापमान की वजह से उत्पन्न होती है। इस दौरान हमारे शरीर का तापमान तेजी से बढ़ता है। बाहरी तापमान और गर्म हवा की वजह से शरीर ठंडा नहीं हो पाता और शरीर का तापमान 106 डिग्री फेरनहाइट या इससे भी ज्यादा हो जाता है। लू लगने पर अगर तुरंत उपचार न मिले, तो मृत्यु या स्थायी विकलांगता भी हो सकती है।
तापमान के बढ़ने की वजह और गर्म हवाओं की वजह से तो लू लगती ही है, लेकिन इसके कई अन्य कारण भी होते हैं, जैसे चिलचिलाती धूप में निकलना (खासकर 11am से 3pm), शरीर में पानी की कमी, एयरफ्लो का अभाव यानी गर्म व ऐसी जगहों पर काम करना जहां हवा कम हो और भीषण आग के निकट रहना आदि।
हमारे शरीर में किसी भी तरह की समस्या या परेशानी उत्पन्न होने पर तुरंत हमारी बॉडी संकेत देने लगती है। लू लगने पर शरीर कई तरह के लक्षण दिखाने लगता है, जैसे - बुखार, त्वचा का लाल पड़ना, रूखा होना, गर्म होना, नम होना, नाड़ी का तेज चलना, चक्कर आना, सिरदर्द होना, जी-मिचलाना, घबराहट होना, अधिक पसीना आना और बेहोश होना आदि।
लू लगने का उपचार इस पर निर्भर करता है कि आपकी स्थिति कैसी है। अगर आपको पानी की कमी की वजह से लू लगी है, तो आपको हाइड्रेट किया जाएगा। इसके अलावा, लू लगने वाले मरीज को आवश्यकतानुसार ड्रिप लगाई जाती है, ऑक्सीजन थेरेपी और थेरेपेटिक कूलिंग दी जाती है। मरीज के शरीर के तापमान को कम करने के लिए बर्फ वाले पानी का पैक और ठंडे पेय पदार्थ का इस्तेमाल किया जाता है। ठंडे पानी की भाप का भी इस्तेमाल किया जाता है।
लू लगने से बचने के लिए पर्याप्त मात्रा में पानी पिएं। आप लू से बचने के घरेलू उपाय भी कर सकते हैं, जैसे छाछ, चावल का पानी, नींबू या आम का रस, दाल का सूप का सेवन। इसके अलावा आप हल्के, ढीले और पूरी आस्तिन के कपड़े पहने, सिर को हमेशा टोपी या कपड़े से ढककर रखें, गर्म कमरों में बैठने से बचें और हवादार, छायादार या एयर कंडिशन कमरे में ही रहें। शरीर के बढ़ते तापमान को नियंत्रित करने के लिए ठंडे पानी से स्नान करें। इस दौरान शराब और कार्बोनेटेड पेय और सूरज की किरणों से बचें।
शलाका परीक्षा
शलाका परीक्षा प्राचीन भारतीय शिक्षा प्रणाली की अत्यन्त वैज्ञानिक एवं परिष्कृत मूल्यांकन विधि है। प्राचीन भारतीय शास्त्रीय विषयों को यथावत् स्मरण रखने के साथ ही सम्पूर्ण शास्त्र के सांगोपांग अधिगम को प्रदर्शित करने के लिए यह विधि शास्त्र संरक्षण की मुख्य वाहिका थी। प्राचीन गुरुकुलीय शिक्षा व्यवस्था में छात्र जब किसी शास्त्र को सम्यग् रूप से जान लेता था तब उसके मूल्यांकन के लिए आचार्यगण शलाका परीक्षा का आयोजन करते थे। शास्त्रार्थ विधि से समतुल्य यह विधि शास्त्र की अनुपम निधि को एक पीढ़ी से दूसरी पीढ़ी तक हस्तान्तरित करने हेतु अत्यन्त परिमार्जि एवं बौद्धिक समृद्धि हेतु प्रयुक्त प्रणाली थी।
शलाका का अर्थ है एक प्रकार की पतली छोटी सी छड़ी। प्राचीन काल में इस परीक्षा के लिए मूल्यांकनकर्ता आचार्य के पास एक स्वर्ण निर्मित शलाका होती थी। जिस ग्रन्थ की परीक्षा ली जानी होती थी उसे छात्र के सम्मुख रख कर वह स्वर्ण शलाका उस ग्रन्थ के बीच रख दी जाती थी, जिस पृष्ठ पर वह शलाका रखी जीती थी वहीं से ही छात्र को ग्रन्थ में लिखी विषयवस्तु यथावत् स्मृति के आधार पर सुनानी प्रारम्भ करते हुए तब तक निरन्तर उच्चारण जारी रखनी होती है जबतक कि आचार्य उसे रोक न दे। इस प्रकार शलाका ग्रन्थ के विविध हिस्सों में रखी जाती है और तब तक यह क्रम चलता रहता है जबतक कि आचार्य गण एवं अन्य समुपस्थित परीक्षक गण सन्तुष्ट न हो जाएं। शलाका परीक्षा का स्मृति का मूल्यांकन करने वाला यह सोपान पूरा होने के बाद दूसरा चरण प्रश्नोत्तर का प्रारम्भ होता है फिर अन्तिम चरण में होता है शास्त्रार्थ। जहां शलाका के आधार पर छात्र को आचार्य से शास्त्रार्थ करना होता है और आचार्य के सन्तुष्ट हो जाने तक शास्त्रार्थ करना होता है। ऐसे लोगों के लिए ही प्रायः कहा जाता है शलाका पुरुष।
वर्तमान समय में शास्त्र संरक्षण की यह परम्परा शिक्षा पद्धति में आये बदलाव के कारण लुप्तप्राय हो गयी है। इ्सके परिणामस्वरूप वर्तमान में प्राचीन शास्त्रसंरक्षण परम्परा भी समाप्तप्राय होती जा रही है। वर्तमान समय में प्राचीन शास्त्रों के ज्ञाता, व्याख्याता और जानकार लोग निरन्तर घटते जा रहे हैं और भारतीय शास्त्रों का संरक्षण करना भी चुनौती बन गया है।
शलाका परीक्षा की प्राचीन प्रणाली को पुनर्जीवित करते हुए शास्त्रों के संरक्षण के लीए कतिपय संस्थाएं कार्य कर रही हैं जिनमें प्रमुखतः संस्कृतभारती का प्रयास प्रशंसनीय है। संस्कृतभारती विगत अनेक वर्षों से शलाका परीक्षा का आयोजन अखिलभारतीय स्तर पर कर रही है जिसमें सम्पूर्ण भारत से प्रतिभागी प्रतिभाग करते हैं।
रिसेट बटन
इलेक्ट्रॉनिक्स और प्रौद्योगिकी में, रीसेट बटन (reset button) उस बटन का नाम है जो किसी युक्ति या प्रणाली को रीसेट (reset) कर सकता है, अर्थात उस युक्ति को पुनः बिलकुल आरम्भिक अवस्था से चालू कर सकता है। वीडियो गेम कंसोल पर, रीसेट बटन गेम को पुनरारम्भ करता है, खिलाड़ी की बिना सहेजे प्रगति को खो देता है। व्यक्तिगत कंप्यूटरों पर, रीसेट बटन मेमोरी को साफ करता है और मशीन को जबरन रिबूट करता है। सर्किट रीसेट करने के लिए रीसेट बटन पाए जाते हैं। यह बटन डेटा के भर्ष्ट होने का कारण बन सकता है इसलिए यह बटन अक्सर कई मशीनों पर मौजूद नहीं होता। आमतौर पर, कंप्यूटर और अन्य इलेक्ट्रॉनिक उपकरणों में, यह एक छोटे से बटन के रूप में मौजूद होता है, और इसका आकार ऐसा होता है कि गलती से यह न दब जाय।
इंग्लैंड क्रिकेट टीम का आयरलैंड दौरा 2019
इंग्लैंड क्रिकेट टीम ने मई 2019 में एक दिवसीय अंतरराष्ट्रीय (वनडे) मैच खेलने के लिए आयरलैंड का दौरा किया। यह मैच जुलाई 2019 में आयरलैंड की इंग्लैंड यात्रा से पहले एक ही चार दिवसीय टेस्ट मैच खेलने के लिए हुआ था। सितंबर 2018 में, द विलेज ऑफ मलाहाइड को मैच के लिए जगह के रूप में नामित किया गया था। ओडीआई स्थिरता 2019 क्रिकेट विश्व कप के लिए इंग्लैंड की तैयारी का हिस्सा था। इंग्लैंड ने एकदिवसीय मैच को चार विकेट से जीता।
अनंतिम विश्व कप टीम के अलावा, जोफ्रा आर्चर और क्रिस जॉर्डन को इस मैच के लिए इंग्लैंड के दस्तों में और पाकिस्तान के खिलाफ बाद की श्रृंखला के लिए नामित किया गया था, और उनके प्रदर्शन के आधार पर विश्व कप पक्ष में जगह के लिए विवाद होगा। पाकिस्तान के खिलाफ मैचों के समापन के बाद इंग्लैंड अपने पंद्रह सदस्यीय विश्व कप टीम को अंतिम रूप देगा।
रेडियोधर्मी डेटिंग
पृथ्वी न केवल मानव का अपितु अन्य लाखों प्रजातियों का भी घर है[21] और साथ ही ब्रह्मांड में एकमात्र वह स्थान है जहाँ जीवन का अस्तित्व पाया जाता है। इसकी सतह पर जीवन का प्रस्फुटन लगभग एक अरब वर्ष पहले प्रकट हुआ। पृथ्वी पर जीवन की उत्पत्ति के लिये आदर्श दशाएँ (जैसे सूर्य से सटीक दूरी इत्यादि) न केवल पहले से उपलब्ध थी बल्कि जीवन की उत्पत्ति के बाद से विकास क्रम में जीवधारियों ने इस ग्रह के वायुमंडल और अन्य अजैवकीय (abiotic) परिस्थितियों को भी बदला है और इसके पर्यावरण को वर्तमान रूप दिया है। पृथ्वी के वायुमंडल में आक्सीजन की वर्तमान प्रचुरता वस्तुतः जीवन की उत्पत्ति का कारण नहीं बल्कि परिणाम भी है। जीवधारी और वायुमंडल दोनों अन्योन्याश्रय के संबंध द्वारा विकसित हुए हैं। पृथ्वी पर वायुजीवी जीवों के प्रसारण के साथ ओजोन परत का निर्माण हुआ जो पृथ्वी के चुम्बकीय क्षेत्र के साथ हानिकारक विकिरण को रोकने वाली दूसरी परत बनती है और इस प्रकार पृथ्वी पर जीवन की अनुमति देता है।[22]
पृथ्वी का भूपटल कई कठोर खंडों या विवर्तनिक प्लेटों में विभाजित है जो भूगर्भिक इतिहास के दौरान एक स्थान से दूसरे स्थान को विस्थापित हुए हैं। क्षेत्रफल की दृष्टि से धरातल का करीब ७१% नमकीन जल (salt-water) के सागर से आच्छादित है, शेष में महाद्वीप और द्वीप; तथा मीठे पानी की झीलें इत्यादि अवस्थित हैं। पानी सभी ज्ञात जीवन के लिए आवश्यक है जिसका अन्य किसी ब्रह्मांडीय पिण्ड के सतह पर अस्तित्व ज्ञात नही है।
पृथ्वी की आतंरिक रचना तीन प्रमुख परतों में हुई है भूपटल, भूप्रावार और क्रोड। इसमें से बाह्य क्रोड तरल अवस्था में है और एक ठोस लोहे और निकल के आतंरिक कोर के साथ क्रिया करके पृथ्वी मे चुंबकत्व या चुंबकीय क्षेत्र को पैदा करता है।
पृथ्वी बाह्य अंतरिक्ष, में सूर्य और चंद्रमा समेत अन्य वस्तुओं के साथ क्रिया करता है वर्तमान में, पृथ्वी मोटे तौर पर अपनी धुरी का करीब ३६६.२६ बार चक्कर काटती है यह समय की लंबाई एक नाक्षत्र वर्ष (sidereal year) है जो ३६५.२६ सौर दिवस[23] के बराबर है पृथ्वी की घूर्णन की धुरी इसके कक्षीय समतल (orbital plane) से लम्बवत (perpendicular) २३.४ की दूरी पर झुका है जो एक उष्णकटिबंधीय वर्ष (tropical year) (३६५.२४ सौर दिनों में) की अवधी में ग्रह की सतह पर मौसमी विविधता[24] पैदा करता है।
पृथ्वी का एकमात्र प्राकृतिक उपग्रह चंद्रमा (natural satellite) है, जिसने इसकी परिक्रमा ४.५३ बिलियन साल पहले शुरू की। यह अपनी आकर्षण शक्ति द्वारा समुद्री ज्वार पैदा करता है, धुरिय झुकाव को स्थिर रखता है और धीरे-धीरे पृथ्वी के घूर्णन को धीमा करता है।
ग्रह के प्रारंभिक इतिहास के दौरान एक धूमकेतु की बमबारी ने महासागरों[25] के गठन में भूमिका निभाया। बाद में छुद्रग्रह (asteroid) के प्रभाव ने सतह के पर्यावरण पर महत्वपूर्ण बदलाव किया।
आयरलैंड त्रिकोणी सीरीज 2019
2019 आयरलैंड त्रिकोणी सीरीज़ एक क्रिकेट टूर्नामेंट था जो आयरलैंड में 5 से 17 मई तक आयोजित किया गया था। यह एक त्रिकोणीय राष्ट्र श्रृंखला थी जिसमें बांग्लादेश, आयरलैंड और वेस्ट इंडीज की भूमिका थी, जिसमें सभी मैच एक दिवसीय अंतर्राष्ट्रीय (वनडे) के रूप में खेले गए थे। 2019 क्रिकेट विश्व कप के लिए वनडे जुड़नार बांग्लादेश और वेस्ट इंडीज की तैयारी का हिस्सा थे। 5 मई 2019 को बांग्लादेश ने आयरलैंड ए के खिलाफ 50 ओवर का वार्म-अप मैच भी खेला।
श्रृंखला के चौथे मैच में मेजबान आयरलैंड को हराने के बाद वेस्ट इंडीज फाइनल के लिए क्वालीफाई करने वाली पहली टीम थी। पांचवें मैच में वेस्टइंडीज को हराने के बाद बांग्लादेश ने भी फाइनल के लिए क्वालीफाई किया। बारिश से प्रभावित फाइनल में वेस्टइंडीज को पांच विकेट से हराकर बांग्लादेश ने श्रृंखला जीती। यह पहली बार था जब बांग्लादेश ने एक बहु-टीम अंतर्राष्ट्रीय टूर्नामेंट जीता था।
सुधीन्द्रनाथ दत्त
सुधीन्द्रनाथ दत्त (; 30 अक्टूबर 1901 - 25 जून 1960) एक बंगाली कवि, निबंधकार, पत्रकार एवं समीक्षक थे। वे टैगोर युग के प्रसिद्ध कवियों में से एक थे।
सुधीन्द्रनाथ दत्त 1914-17 के बीच वाराणसी के थीयोसोफिकल उच्च विद्यालय और बाद में कल्कत्ता के ओरिऐंटल सैमीनरी में पढ़े। बाद में उन्होंने स्काॅटिश चर्च महाविद्यालय से अंग्रेज़ी में स्नातक किया। फिर उन्होंने लौ कौलेज (1922-24) में वकालत की पढ़ाई की और उसके साथ-साथ अंग्रेजी साहित्य में कलकत्ता विश्वविद्यालय से एम.ए. की परीक्षा की भी करते गए। परंतु न तो वे वकील बन पाए और न हीं अंग्रेजी में एम.ए. कर पाए।
उन्होंने प्रख्यात वकील हीरेन्द्रनाथ दत्त और इंदुमती वासु मलिक (राजा सुबोध चंद्र वासु मलिक की बहन) के घर जन्म लिया। सुधीन्द्रनाथ अपने पिता की देख-रेख में वकील की उपाधि के बावजूद एक प्रशिक्षु बन गए। उन्होंने 1924 में छबि बासू से विवाह किया। उन्होंने 1931 में परिचय नामक एक साहित्यिक पत्रिका को छापना आरंभकिया जिसे वे 1943 तक करते रहे। इसमें उनका दर्शन छलकता था। इस पत्रिका को उन्होंने अपने साथियों के साथ वैचारिक मतभेद होने के कारण छोड़ दिया परंतु उसके संपादन हेतु पैसे भिज वाते रहे। उनका नाम उस समय की मशहूर साहित्यिक पत्रिका सबुजपत्र के साथ भी जुड़ा जिसका संपादन उस समय की प्रसिद्ध कहानी लेखक प्रमथ चौधरी करते थे। उन्होंने द स्टेट्समैन के लिए 1945 से 1949 तक एक पत्रकार के रूप में भी कार्य किया। उनका नाम दैनिक अखबार द फाॅरवर्ड से भी जुड़ा रहा जिसका संपादन ऑल इंडिया फाॅरवर्ड ब्लाॅक की संस्था के रूप में उस समय नेताजी सुभाष चंद्र बोस करले थे। उन्होंने कई कंपनियों जैसे लाइट ऑफ एशिया इंश्योरेंस कंपनी के लिए 1930-33 में, ए.आर.पी के लिए 1942-45 में, डी.वी.सी के लिए 1949–1954 में और इंश्टीट्यूट ऑफ पब्लिक ओपीनियन के लिए 1954-1956 में। उन्होंने 1956-57 जाधवपुर विश्वविद्यालय में तुलनात्मक साहित्य के अंशकालिक प्रवक्ता के रूप में भी कार्य किया। 1957 में अमेरिका के शिकागो विश्वविद्यालय में जुड़ने से पूर्व जापान और यूरोप का भ्रमण किया परंतु ले अपने इस लाभप्रद रोजगार को छोड़ जाधवपुर लौट आए, जहाँ वे अपनी मृत्यु तक पढ़ाते आए।
कविता संग्रह निबंध संग्रह
पाकिस्तान क्रिकेट टीम का इंग्लैंड दौरा 2019
पाकिस्तान क्रिकेट टीम ने 2019 क्रिकेट विश्व कप से पहले पांच एक दिवसीय अंतरराष्ट्रीय (वनडे) और एक ट्वेंटी-20 अंतरराष्ट्रीय (टी20ई) मैच खेलने के लिए मई 2019 में इंग्लैंड का दौरा किया। टूर्नामेंट के लिए दोनों टीमें तैयारियों का हिस्सा थीं। दौरे के हिस्से के रूप में इंग्लिश काउंटी पक्षों के खिलाफ तीन मैच खेले गए, जिसमें 50 से अधिक मैच केंट और नॉर्टन के खिलाफ खेले गए, और एक ट्वेंटी-20 मैच लीसेस्टरशायर के खिलाफ खेला गया।
अनंतिम विश्व कप टीम के अलावा, जोफ्रा आर्चर और क्रिस जॉर्डन को इस श्रृंखला के लिए इंग्लैंड के दस्तों में और आयरलैंड के खिलाफ पूर्ववर्ती वनडे में नामित किया गया था, और उनके प्रदर्शन के आधार पर विश्व कप पक्ष में जगह के लिए विवाद था। इंग्लैंड ने पाकिस्तान के खिलाफ मैचों के समापन के बाद अपने पंद्रह सदस्यीय विश्व कप टीम को अंतिम रूप दिया। मोहम्मद आमिर और आसिफ अली को विश्व कप के लिए पाकिस्तान के पंद्रह सदस्यीय प्रारंभिक टीम से हटा दिया गया था, लेकिन इस श्रृंखला के लिए भंडार के रूप में शामिल किया गया था।
इंग्लैंड ने एक टी-20 मैच सात विकेट से जीता। तीसरे एकदिवसीय मैच में, इयोन मोर्गन ने अपने 198 वें मैच में इंग्लैंड के लिए एकदिवसीय मैचों में सर्वाधिक कैप्ड खिलाड़ी बनने के लिए खेला, जो टीम के लिए पॉल कोलिंगवुड के कुल 197 मैचों में से एक था। हालांकि, तीसरे मैच में धीमी ओवर गति के बाद मॉर्गन को अगले वनडे के लिए निलंबित कर दिया गया था। मॉर्गन की अनुपस्थिति में चौथे वनडे के लिए जोस बटलर को इंग्लैंड का कप्तान बनाया गया। पहला मैच ख़त्म होने के बाद इंग्लैंड ने वनडे सीरीज़ 4-0 से जीती।
इंग्लैंड की 1,424 रनों की श्रृंखला एकदिवसीय श्रृंखला में किसी भी टीम के लिए सबसे अधिक थी जहां उन्होंने अधिकतम चार पारियां खेलीं। इसने दिसंबर 2009 में श्रीलंका के खिलाफ अपनी घरेलू श्रृंखला में भारत के कुल 1,275 रन को पार कर लिया।
लेटिशिया राइट
लेटिशिया मिशेल राइट (Letitia Michelle Wright) गुयाना में जन्मी ब्रितानी अभिनेत्री हैं। उन्होंने वर्ष 2011 में अपना पैशेवर जीवन आरम्भ किया और ब्रितानी टेलीविजन शृंखला में विभिन्न प्रकार का अभिनय आरम्भ किया जिसमें "टॉय बॉय", "कमिंग अप", "चेजिंग शैडो", "ह्यूमन्स", द "डॉक्टर हू" के एपिसोड "फेस द रावन" और "ब्लैक मिरर" के एपिसोड "ब्लैक म्यूज़ियम" शामिल हैं। वर्ष 2015 में ब्रितानी एकेडमी ऑफ़ फ़िल्म एंड टेलीविजन आर्ट्स ने राइट को फ़िल्म "अर्बन ह्याम" में अभिनय के लिए बाफ़टा ब्रेकथ्रो के रूप में नामित किया।
कोंकूक विश्वविद्यालय के अध्यक्षों की सूची
यह कोंकूक विश्वविद्यालय के अध्यक्षों की सूची है:
चीन-भारतीय सीमा विवाद
चीन और भारत के बीच क्षेत्र के अलग-अलग हिस्सों पर संप्रभुता के विवाद निरंतर रहे है। ये विवाद प्रमुख रुपसे दो जगहों के लिए है: अक्साई चिन और नेफ़ा के क्षेत्र।
एलुरु
एलुरु (Eluru), जो एल्लोर (Ellore) भी कहलाता था, भारत के आन्ध्र प्रदेश राज्य के पश्चिम गोदावरी ज़िले में स्थित एक नगर है। यह उस ज़िले का मुख्यालय भी है।
स्पेन त्रिकोणी सीरीज 2019
2019 स्पेन त्रिकोणीय टी20ई सीरीज़ 29 से 31 मार्च 2019 तक स्पेन में आयोजित एक क्रिकेट टूर्नामेंट था। इस टूर्नामेंट में स्पेन और माल्टा की राष्ट्रीय टीमों के साथ-साथ एस्टोनिया एकादश भी शामिल थी। सभी मैच ला मंगा क्लब, मर्सिया के क्षेत्र में कार्टाजेना शहर के पास खेले गए थे।
स्पेन और माल्टा के बीच खेले गए मैचों में ट्वेंटी-20 अंतरराष्ट्रीय (टी20ई) का दर्जा था, दोनों टीमों ने अंतरराष्ट्रीय क्रिकेट परिषद की घोषणा के बाद प्रारूप में अपनी शुरुआत की थी कि सभी सदस्य 1 जनवरी 2019 से एसोसिएट सदस्यों के बीच खेले जाने वाले मैचों को टी20ई का दर्जा देंगे। एस्टोनियाई XI एक आधिकारिक राष्ट्रीय पक्ष नहीं था। स्पेन ने अंतिम दिन तीनों मैचों के बाद श्रृंखला जीती और बारिश के कारण कोई भी खेल संभव नहीं था।
मूसा संहिता
हज़रत मूसा को यहूदी, ईसाई, तथा मुस्लिम समान रूप से ईश्वर का भेजा हुआ संदेशवाहक या पैगंबर मानते है। इन्हें यहूदी धर्म का संस्थापक माना जाता है।मुस्लिम धर्म में क़ुरआन में हज़रत मूसा को "कलामुल्लह" भी कहा गया है । क्युकी वो एक मात्र ऐसे पैगंबर थे जो ईश्वर से बात कर सकते थे ।  ईश्वर के साथ उनका ये साक्षात्कार "कोहे तुर" नामक पहाड़ पर हुआ। यही पर उन्हें ईश्वर द्वारा आदर्श जीवन के १० सूत्रीय आदेश प्राप्त हुए । जिन्हे अंग्रेजी भाषा में १० कमांडमेंट्स भी कहा जाता है । यही मूसा संहिता कहलाती है ।
आसिफ़ाबाद, भारत
आसिफ़ाबाद भारत के तेलंगाना राज्य में स्थित एक शहर है। यह उस राज्य के कोमाराम भीम ज़िले का मुख्यालय है।
नयवाद
नयवाद जैन दर्शन के आधारभूत सिध्दांन्तो में से एक है , किसी वास्तु के विषय में परामर्श , नय के सात प्रकार है
सेवन सिस्टर्स, ससेक्स
सेवन सिस्टर्स (अंग्रेजी: Seven Sisters), इंग्लिश चैनल के किनारे स्थित खड़िया (चाक) चट्टानों की एक श्रृंखला है। यह दक्षिणी इंग्लैंड में सीफोर्ड और ईस्टबोर्न के शहरों के बीच पूर्वी ससेक्स में साउथ डाउंस का हिस्सा हैं। यह श्रृंखला साउथ डाउंस राष्ट्रीय उद्यान के भीतर स्थित है जो चारों ओर से सागर तट, कुकमियर और A259 सड़क से घिरा है। यह चॉक साउथ डाउन्स में सूखी घाटियों के अवशेष हैं, जिनका क्षय धीरे-धीरे समुद्र द्वारा किया जा रहा है।
शमीक
शमीक एक ऋषि था, जिसके गले मे राजा परीक्षित ने साँप डाला था। और उस ऋषि के श्राप के कारण राजा परीक्षित की मौत हुई थी ।  यहां देखें राजा परीक्षित को शाप
जाटलैंड
भारत में जाटलैंड एक ऐसा क्षेत्र है, जहाँ दिल्ली, हरयाणा, पंजाब, उत्तर प्रदेश, और राजस्थान के कुछ हिस्सों सहित उत्तरी भारत में अधिकांश जाट समुदाय रहते हैं।
बुद्धिमान नेटवर्क
बुद्धिमान नेटवर्क (Intelligent Network (IN)) वह मानक नेटवर्क आर्किटेक्चर है जो ITU-T Q.1200 शृंखला के संस्तुतियों द्वारा विनिर्दिष्ट (specified) है। यह नेटवर्क, अचर नेटवर्क (fixed networks) तथा मोबाइल नेटव्क दोनों के लिए उपयुक्त है।
ग्लूकागोन
ग्लिकोजेनेसिस -इस क्रिया में ग्लूकोज से ग्लाइकोजन का निर्माण किया जाता हैं।
ग्लाइकोजिनेलाइसिस- इस क्रिया के दौरान ग्लाइकोजन को ग्लूकोज में बदला जाता है।
यह क्रिया ग्लूकगोन हार्मोन की उपस्थिति में होती हैं।
हरजाई
हरजाई 1981 की हिन्दी फिल्म है। यह फिल्म रमेश बहल द्वारा निर्देशित है। फिल्म में शम्मी कपूर, माला सिन्हा, रणधीर कपूर और टीना मुनीम हैं। संगीत राहुल देव बर्मन द्वारा रचित है।
अजय नाथ (रणधीर कपूर) अमीर परिवार से आता है और अपनी माँ और पिता के साथ चुटकुले और शरारतें करता रहता है। एक मामले में उसने अपने परिवार के डॉक्टरों में से एक डॉ. पंजाबी (राजेन्द्रनाथ) से अपने पिता से झूठ बोलने के लिए कहा कि उसे कैंसर है। ताकि वह अपने कॉलेज के दोस्तों के साथ कश्मीर जा सके। उसे सहपाठी गीता चोपड़ा (टीना मुनीम) से प्यार हो जाता है, जो श्याम से प्यार करती है। लेकिन अजय के पिता, उसकी बीमारी से मूर्ख बन जाते हैं और गीता को उसके प्रति दयालु होने के लिए राजी करते हैं।
वह अजय के साथ दोस्ताना हो जाती है। दोनों अंततः एक-दूसरे के प्यार में पड़ जाते हैं और शादी करना चाहते हैं। तब उनके परिवार को खबर मिलती है कि अजय को वास्तव में कैंसर है और उसके पास जीने के लिए कुछ और महीने ई हैं। बदली परिस्थितियों में, नाथ और चोपड़ा परिवार दोनों अजय और गीता की शादी के खिलाफ होते हैं। क्या अजय और गीता की शादी होगी? क्या अजय को वास्तव में कैंसर है या यह एक और शरारत है?
मॉण्ट्रक्स रिकॉर्ड्स
मॉण्ट्रक्स रिकॉर्ड्स रामसर संधि का ऐसा रजिस्टर है, जिसके तहत विश्व की संकटग्रस्त आर्द्रभूमियों को शामिल किया जाता है। लोकटक भारत में ताजे पानी की सबसे बड़ी झील है। मणिपुर के लोग मछली पकड़ने से लेकर कृषि, मत्स्य पालन, पारंपरिक हस्तशिल्प उत्पादों के निर्माण और उसके व्यापार के लिए लोकटक झील और उसकी फूमदियों पर निर्भर हैं। हालांकि, अंतरराष्ट्रीय महत्व की आर्द्रभूमियों के टिकाऊ उपयोग और संरक्षण के लिए बनी अंतरराष्ट्रीय संधि रामसर समझौता-1975 के तहत लोकटक झील को भी शामिल किया गया है। लोकटक झील मॉण्ट्रक्स रिकॉर्ड में भी सूचीबद्ध है। मॉण्ट्रक्स रिकॉर्ड्स रामसर संधि का ऐसा रजिस्टर है, जिसके तहत विश्व की संकटग्रस्त आर्द्रभूमियों को शामिल किया जाता है।
मध्य अमेरिकी क्रिकेट चैम्पियनशिप 2019
2019 मध्य अमेरिकी क्रिकेट चैम्पियनशिप 25 से 28 अप्रैल 2019 तक मैक्सिको में आयोजित एक क्रिकेट टूर्नामेंट था। यह मध्य अमेरिकी चैम्पियनशिप का सातवां संस्करण था और आईसीसी ने ट्वेंटी 20 अंतर्राष्ट्रीय (टी20ई) को अपने सभी सदस्यों के बीच मैचों के लिए दर्जा दिया था। भाग लेने वाली पांच टीमें बेलीज, कोस्टा रिका, मैक्सिको और पनामा के राष्ट्रीय पक्ष थे, साथ ही एमसीसी का प्रतिनिधित्व करने वाला पक्ष भी था। मैच मेक्सिको शहर के उत्तर-पश्चिम में, नौकाल्पन शहर में रिफोर्मा एथलेटिक क्लब में खेले गए थे। सभी भाग लेने वाले देशों ने टूर्नामेंट के दौरान अपनी टी20ई डेब्यू की (एमसीसी से जुड़े मैचों को टी20ई का दर्जा नहीं था)। एमसीसी डिफेंडिंग चैंपियन थे, लेकिन बेलीज ने फाइनल में पांच विकेट से हराया था।
एक महिला चैम्पियनशिप, जिसमें मेक्सिको और कोस्टा रिका के बीच तीन मैचों की श्रृंखला शामिल थी, पुरुषों के आयोजन के साथ हुई। श्रृंखला का अंतिम मैच पुरुष वर्ग के फाइनल में रिफॉर्मा एथलेटिक क्लब में खेला गया। पहले दो मैचों में महिला ट्वेंटी-20 अंतर्राष्ट्रीय (मटी20ई) का दर्जा था।
निर्मल, भारत
निर्मल (Nirmal) भारत के तेलंगाना राज्य के निर्मल ज़िले में स्थित एक नगर है। यह उस ज़िले का मुख्यालय भी है।
शम्शाबाद, तेलंगाना
शम्शाबाद (Shamshabad) भारत के तेलंगाना राज्य के रंगारेड्डी ज़िले में स्थित एक नगर है। यह उस ज़िले का मुख्यालय भी है।
वानपर्ति
वानपर्ति (Wanaparthy) भारत के तेलंगाना राज्य के वानपर्ति ज़िले में स्थित एक नगर है। यह उस ज़िले का मुख्यालय भी है।
गीसूगोंडा
गीसूगोंडा (Geesugonda) भारत के तेलंगाना राज्य के वारंगल ग्रामीण ज़िले में स्थित एक बस्ती है। यह उस ज़िले का मुख्यालय भी है।
अरियालूर ज़िला
अरियालूर ज़िला भारत के तमिल नाडु राज्य का एक ज़िला है। ज़िले का मुख्यालय अरियालूर है।
अरियालूर
अरियालूर (Ariyalur) भारत के तमिल नाडु राज्य के अरियालूर ज़िले में स्थित एक नगर है। यह उस ज़िले का मुख्यालय भी है।
सरकारी खर्च
इसमें सरकार द्वारा जनता के द्वारा वसूले गए टैक्स के पैसो की की गयी खर्च के बारे में बताया जाता है |
सरकारी खर्च में - पुल निर्माण, सड़क निर्माण , गैस पर सब्सिडी , सरकारी कर्मचारियों पर की गयी, सेना पर की गयी, सरकारी स्कूलों पर की गयी, सरकारी भवनों के निर्माण, अन्वेन्शन पर , परमाणु परिछनो पर, रेलगाड़ियो पर, क्राइम पर, इत्यादि पर की गयी खर्च
नीना प्रसाद
नीना प्रसाद एक भारतीय नर्तकी हैं। वह मोहिनीअट्टम नृत्य करती हैं। वह चेन्नई के तिरुवन्तुम और सौगंधिका मोहिनीअट्टम केन्द्र में भारतीय नृत्यशाला की भरताञ्जलि अकादमी की संस्थापक और प्रमुख थीं।
नीना प्रसाद का जन्म केरल के त्रिवेन्द्रम में हुआ था। उन्होंने भरतनाट्यम, कुचिपुड़ी, मोहिनीअट्टम और कथकली में नृत्य शिक्षा प्राप्त की। अंग्रेजी साहित्य में एमए के बाद, उन्हें दक्षिण भारत के शास्त्रीय नृत्यों में "लसिया और तांडव की अवधारणाएं-एक विस्तृत अध्ययन" पर अपनी थीसिस के लिए, रबीन्द्र भारती विश्वविद्यालय, कलकत्ता से पीएचडी से सम्मानित किया गया।  उन्हें कला और मानविकी अनुसंधान परिषद रिसर्च सेंटर फॉर क्रॉस कल्चरल म्यूज़िक एंड डांस परफॉर्मेंस, यूनिवर्सिटी ऑफ़ सरे से पोस्ट डॉक्टरल रिसर्च फैलोशिप से भी सम्मानित किया गया।
उनके कुछ पेशेवर प्रशिक्षण में शामिल हैं:प्रसाद को माइलपिली पुरस्कार मिला। उन्हें 2015 में "नीता चूड़ामणि" पुरस्कार भी मिला।
सौदा अभिवाक
भारतीय संसद ने दंड प्रक्रिया संहिता में संशोधन अधिनियम 2/2006 द्वारा एक नया अध्याय 21 (ए) (धारा 265-ए से 265-एल) "प्ली बारगेनिंग" नामक शीर्षक जोड़कर दांडिक प्रकरणों को शीघ्रता से निपटाने का एक सराहनीय कदम उठाया है। सौदा अभिवाक अवधारणा के अंतर्गत अभियुक्त, अभियोजन व पीड़ित पक्ष आपसी सामंजस्य पूर्ण तरीके से प्रकरण के निपटारे हेतु न्यायालय के अनुमोदन से एक रास्ता निकालते हैं। इसके अंतर्गत अभियुक्त द्वारा अपराध स्वीकृति पर उसे हल्के दंड से दंडित किया जाता है, जो अन्यथा कठोर भारी हो सकता है। भारत में सौदा अभिवाक का लाभ गंभीर अपराधों में नहीं उठाया जा सकता है।  ऐसे अपराधों में सौदा अभिवाक लागू नहीं होता, जो मृत्यु दंड, आजीवन कारावास सात वर्ष से अधिक कारावास से दंडनीय होते हैं। इसके अतिरिक्त निम्नलिखित श्रेणियों के अपराधों को भी सौदा अभिवाक की परिधि से बाहर रखा गया है:- 1. ऐसे अपराध जो देश की सामाजिक-आर्थिक परिस्थितियों को प्रतिकूल रूप से प्रभावित करते हैं। केंद्रीय सरकार ने अधिसूचना दिनांक 11 जुलाई 2006 द्वारा 19 अधिनियमों में वर्णित अपराधों को सौदा अभिवाक से अपवर्जित किया है। 2. महिलाओं के विरूद्ध अपराध। 3. 14 वर्ष से कम उम्र के बालक के विरूद्ध। सौदा अभिवाक् ("प्ली बोरगेनिंग") के आवेदन देने के लिए प्रक्रिया - पुलिस द्वारा प्रस्तुत रिपोर्ट (चालान) अथवा परिवाद प्रकरण में अभियुक्त सौदा अभिवाक हेतु आवेदन प्रस्तुत कर सकता है। यह आवेदन शपथ पत्र द्वारा समर्थित होना चाहिए। अभियुक्त के आवेदन में यह वर्णित होना चाहिए कि उसने अपराध की प्रकृति को एवं दंड की सीमा को समझ लिया है और स्वेच्छा से आवेदन पेश कर रहा है। यदि अभियुक्त उसी अपराध में पूर्व में दोषसिद्ध हुआ हो तो वह सौदा अभिवाक के लिए अयोग्य होगा।
जैमल सिंह ढाका
बाबा जैमल सिंह ढ़ाका एक भारतीय स्वतंत्रता सेनानी थे। उनके बारे में ज्यादा जानकारी अभी उपलब्ध नही है!
बुर्राक़
बुर्राक़ इस्लामिक मान्यताओं में एक जानवर है जो निकट पूर्वी पौराणिक संकर (विशेष रूप से मेसोपोटामिया सुरक्षात्मक देवताओं) से मिलता-जुलता है, जिसे कुछ पैगंबरों के लिए परिवहन कहा गया था। इस्रा और मेराज के बारे में विशेष रूप से हदीस का वर्णन है कि बुर्राक़ ने मक्का और यरुशलम से इस्लामिक पैगंबर मुहम्मद को स्वर्ग में ले जाकर रात में वापस कर दिया। इस स्थल पर गुंबद-ए-सख़रा और अल-अक्सा मस्जिद मौजूद है।
यद्यपि हदीस स्पष्ट रूप से बुर्राक़ को एक मानवीय चेहरा होने के रूप में संदर्भित नहीं करता है, नियर ईस्ट और फारसी कला लगभग हमेशा इसे चित्रित करती है - एक ऐसा चित्रण जिसने भारतीय और फारसी इस्लामी कला में अपना रास्ता पाया। यह एक "सुंदर चेहरे" के रूप में वर्णित जानवर की व्याख्या से उत्पन्न हुआ हो सकता है क्योंकि चेहरा सबसे अच्छा होने के बजाय मानव होता है।
इस्लामी परंपरा के अनुसार, 7 वीं शताब्दी के दौरान मुहम्मद के नबी बनने के दस साल बाद नाइट जर्नी हुई। मुहम्मद अपने चचेरे भाई के घर (फकीता बिन अबी तालिब के घर) में मक्का गए थे, जब वह अल-मस्जिद अल-हरम (अल-हरम मस्जिद) गए थे। जब वह काबा में आराम कर रहे थे, तब जिब्राईल ने उन्हें बुर्क़ा लाते हुए दिखाई, जो मुहम्मद को आर्कान्जेल्स कंपनी में अल-मस्जिद अल-अक्सा में ले गया, [कुरान 17: 1] पारंपरिक रूप से यरूशलेम में टेम्पल माउंट होने के लिए आयोजित किया गया।
इस स्थान पर, वह बुर्राक़ से उतरा, पवित्र मंदिर (बेत अल-मकदीस) की साइट पर प्रार्थना की, और फिर इसे फिर से घुड़सवार किया जैसे कि वह जीव सात आकाशों पर चढ़ गया जहां वह एडम, यीशु और उसके चचेरे भाई जॉन बैपटिस्ट से मिला , यूसुफ, हनोक हारून, मूसा और अब्राहम एक-एक करके जब तक वह भगवान के सिंहासन पर नहीं पहुँच गया। ईश्वर ने उसे शब्द और निर्देश देने के साथ संवाद किया, सबसे महत्वपूर्ण बात यह कि मुसलमानों को नमाज़ अदा करने की आज्ञा दी, शुरू में दिन में पचास बार। मूसा के आग्रह पर, मुहम्मद अंततः पांच की संख्या को कम करने से पहले कई बार अल्लाह के पास लौटा।
विभिन्न विद्वानों और लेखकों, जैसे इब्न अल-फकीह, इब्न अब्द रब्बीह, और अब्द अल-गनी अल-नबुलसी ने उन स्थानों का सुझाव दिया है जहां बुराक को कहानियों में माना जाता था, ज्यादातर हरम के दक्षिण-पश्चिम कोने के पास के स्थान। हालांकि, कई शताब्दियों के लिए पश्चिमी वॉल प्लाजा के दक्षिणी छोर पर दीवार के अंदर पसंदीदा स्थान अल-बुराक मस्जिद रहा है। मस्जिद एक प्राचीन मार्ग से ऊपर बैठती है जो एक बार लंबे समय से सील की गई बार्कलेज़ गेट के माध्यम से निकलती है जिसका विशाल लिंटेल माघरेबी गेट के नीचे दिखाई देता है। पश्चिमी दीवार से निकटता के कारण, दीवार के बगल का क्षेत्र कम से कम 19 वीं शताब्दी से बुराक से जुड़ा हुआ है।
पारीछा ताप विद्युत संयंत्र
परीक्षा ताप विद्युत गृह भारत के उत्तर प्रदेश राज्य में झांसी जिले के परीछा में स्थित है, जो बेतवा नदी के तट पर झाँसी से लगभग 25 किमी दूर है। इस विद्युत संयन्त्र का स्वामित्व और संचालन उत्तर प्रदेश राज्य विद्युत उत्पादन निगम द्वारा किया जाता है।
मंडपेटा
मंडपेटा, जिसे मण्डव्यपुरम भी कहा जाता है, भारत के आंध्र प्रदेश राज्य में पूर्वी गोदावरी जिले का एक शहर और ए-ग्रेड नगर पालिका है। यह कई आस-पास के गांवों के लिए एक बाजार और मनोरंजन का स्थान है और यह अपने चावल मिलों के लिए प्रसिद्ध है।
मंडपेटा मंडल को 1037.2 मिमी की औसत वार्षिक वर्षा प्राप्त होती है।
मंडपेटा, बड़ा कृष्णा गोदावरी बेसिन के पूर्वी गोदावरी उप बेसिन में स्थित है।
मंडपेटा के गठन में तेल और प्राकृतिक गैस के भंडार दोनों पाए गए हैं। ओएनजीसी ने शेलप की क्षमता का आकलन करने के लिए मंडपेटा में ऑनलैंड ब्लॉक में कुओं को ड्रिल करने की योजना बनाई है।
2011 की जनगणना के अनुसार, शहरी समूह लगभग 56,063 लोगों का घर है। उनमें से, लगभग 49% पुरुष और लगभग 51% महिलाएं हैं, शहर का जनसंख्या घनत्व 2477 व्यक्ति प्रति किमी 2 है। पूरी आबादी का 88% सामान्य वर्ग से हैं, 11% अनुसूचित जाति से हैं और 1% अनुसूचित जनजाति से हैं । मंडपेटा नगरपालिका की बाल जनसंख्या (6 वर्ष से कम आयु) कुल जनसंख्या का 9% है जिसमें 52% लड़के हैं और 48% लड़कियां हैं। कस्बे में लगभग 15,000 घर हैं।
प्राथमिक और माध्यमिक स्कूल शिक्षा सरकारी, सहायता प्राप्त और निजी स्कूलों द्वारा प्रदान की जाती है, राज्य के स्कूल शिक्षा विभाग के तहत और शहर के आसपास कई प्रतिष्ठित स्कूल और कॉलेज हैं। शिक्षा के माध्यम अंग्रेजी और तेलुगु हैं।
लड़कों और लड़कियों दोनों के लिए एक गैर-आवासीय सरकारी जूनियर कॉलेज है। इसकी स्थापना 1969 में हुई थी। शिक्षा का माध्यम तेलुगु है। कई निजी जूनियर कॉलेज भी हैं।
मंडपेटा सड़कों से अच्छी तरह से जुड़ा हुआ है। आलमुरु की ओर जाने वाली सड़क जोनाडा शहर को नेशनल हाईवे 16 से जोड़ती है जो कोलकाता से चेन्नई तक चलती है। ऐसा कावानाडा से विजयवाड़ा, हैदराबाद, बेंगलुरु की ओर प्रस्थान करते हैं और दक्षिण तटीय आंध्र और रायलसीमा के अन्य स्थानों पर मंडपेटा से गुजरते हैं। एसएच 102 जो द्वारापुड़ी और यनम को जोड़ता है, मंडपेटा से होते हुए इसे तपेश्वरम , द्रक्षरामा और द्वारापुड़ी से राजमुंदरी तक एसएच 40 के माध्यम से जोड़ता है। मंडपेटा को दुल्ला ( राजमुंदरी से जोड़ता है), कपिलेश्वरपुरम और जोनाडा को जोड़ने वाली सड़कें भी आंध्र प्रदेश के मौजूदा राज्य राजमार्गों में शामिल थीं।  मंडापेटा के लिए निकटतम रेलवे स्टेशन द्वारापुडी में है जो 8 किमी दूर है। निकटतम प्रमुख रेलवे स्टेशन राजमुंदरी रेलवे स्टेशन है जो 26 किमी दूर है।
मंडपेटा के पास कोई परिचालन जल परिवहन प्रणाली नहीं है। हालांकि, छोटी नावें नहरों का उपयोग करती हैं और कभी-कभी पास के तपेश्वरम् तालों से गुजरती हैं।
लगभग 40 किमी की दूरी पर, निकटतम हवाई अड्डा राजमुंदरी हवाई अड्डा है, जहां से हैदराबाद, चेन्नई और बेंगलुरु के लिए दैनिक उड़ानें हैं।
कल्लाकुरिची ज़िला
कल्लाकुरिची ज़िला भारत के तमिल नाडु राज्य का एक ज़िला है। ज़िले का मुख्यालय कल्लाकुरिची है। इस ज़िले को 8 जनवरी 2019 को विलुप्पुरम ज़िले से अलग कर के बनाया गया।
बदनाम गली
बदनाम गली 2019 भारतीय हिंदी वेब फिल्म है, जो 10 मई 2019 को जी5 (ओटीटी) पर रिलीज हुई है। फिल्म सरोगेट मदर के बारे में है। फिल्म में पत्रलेखा पॉल और दिव्येंदु शर्मा हैं। मदर्स डे के अवसर पर रिलीज़ हुई वेब फिल्म। फिल्म हास्यपूर्ण तरीके से स्थानापन्न मातृत्व (सरोगेसी) से संबंधित है।फिल्म को सकारात्मक समीक्षा मिली। इंडियन एक्सप्रेस की इशिता सेनगुप्ता ने कहा कि यह सरोगेसी पर एक मज़ेदार फिल्म है।
मुसलमान जाट
मुस्लिम जाट या मुसलमान जाट () भारतीय उपमहाद्वीप के उत्तरी क्षेत्रों के जाट लोगों के पितृवंशीय वंशज हैं जो इस्लाम के अनुयायी हैं। वे मुख्य रूप से पाकिस्तान और भारत दोनों के सिंध और पंजाब क्षेत्र में पाए जाते हैं। जाट मुसलमान पाकिस्तान के आज़ाद कश्मीर प्रांत में भी पाए जाते हैं। जाटों ने प्रारंभिक मध्य युग से इस्लाम में धर्मान्तरित करना शुरू किया, और जाट लोगों के विविध समुदाय के भीतर एक अलग उप-समूह का गठन किया।
भारतीय उपमहाद्वीप के मैदानी और उच्च पठार में, जाटों के कई समुदाय हैं, जिनमें से कुछ 18 वीं शताब्दी तक इस्लाम में परिवर्तित हो गए थे, जबकि अन्य सिख बन गए थे। इस्लाम में धर्म परिवर्तन के बाद जो पंथ बने वो विभाजन के बाद अब पाकिस्तानी पंजाब है। पाकिस्तान में, अधिकांश जाट भूमि-स्वामी कृषक जमींदार हैं, और वे सिंध में कई जातीय समूह बनाते हैं।
विभाव
विभाव का अर्थ है "कारण"। जिन कारणों से सहृदय सामाजिक के हृदय में स्थित स्थायी भाव उदबुद्ध होता है उन्हें विभाव कहते है। यह दो प्रकार के होते है-
"भावों का उद्गम जिस मुख्य भाव या वस्तु के कारण हो वह काव्य का आलंबन कहा जाता है।"  जैसे शृंगार रस में नायक और नायिका "रति" संज्ञक स्थाई भाव के आलंबन होते हैं
आलंबन के अंतर्गत आते हैं "विषय" और "आश्रय"।
"जिस पात्र के प्रति किसी पात्र के भाव जागृत होते हैं वह विषय है।" साहित्य शास्त्र में इस विषय को आलंबन विभाव अथवा 'आलंबन' कहते हैं।
" जिस पात्र में भाव जागृत होते हैं वह आश्रय कहलाता है।"
स्थायी भाव को जाग्रत रखने में सहायक कारण उद्दीपन विभाव कहलाते हैं।  शृंगार रस में नायक के लिए नायिका यदि आलंबन है तो उसकी चेष्टाए रति भाव को उद्दीपक करने के कारण उद्दीपक विभाव कहलाती है रति क्रिया के लिए उपयुक्त वातावरण जैसे चादनी रात, प्राकृतिक सुषमा, शांतिमय वातावरण आदि विषय उद्दीपक विभाव के अंतर्गत आते हैं
उदाहरण स्वरूप  (१) वीर रस के स्थायी भाव उत्साह के लिए सामने खड़ा हुआ शत्रु आलंबन विभाव है। शत्रु के साथ सेना, युद्ध के बाजे और शत्रु की दर्पोक्तियां, गर्जना-तर्जना, शस्त्र संचालन आदि उद्दीपन विभाव हैं।
उद्दीपन विभाव के दो प्रकार माने गये हैं:
अर्थात् "आलंबन की उक्तियां और चेष्ठाएं"
अर्थात् "वातावरण से संबंधित वस्तुएं"। प्राकृतिक दृश्यों की गणना भी इन्हीं के अंर्तगत होती हैं।
प्रयाग की साहित्यिक पत्रकारिता
प्रयाग की साहित्यिक पत्रकारिता हिन्दी गद्य के विकास काल में जिसमें आधुनिकता प्रमुख प्रेरक तत्त्व के रूप में विद्यमान थी, साहित्य के दो केन्द्र काशी और प्रयाग प्रमुखता से देखे जा सकते हैं। रचनात्मकता और आलोचनात्मकता दोनों के विशिष्ट रूपों का विकास इन दोनों केद्रों पर गंभीर रूप से हुआ। विभिन्न साहित्यिक आंदोलनों की शुरुआत इन्हीं दोनों प्रमुख केंद्रों से हुई। इन दोनों केंद्रों में से एक 'प्रयाग की साहित्यिक पत्रकारिता' के अध्ययन की दृष्टि से यह अध्ययन एक महत्वपूर्ण कार्य है। लेखक डॉ. बृजेन्द्र अग्निहोत्री ने प्रयाग की संपूर्ण साहित्यिक पत्रकारिता की गंभीर विवेचना प्रस्तुत कृति में प्रस्तुत की है। कृति में प्रयाग से प्रकाशित हुईं समस्त पत्र-पत्रिकाओं को सूचीबद्ध करके कृतिकार ने आगे के अध्येताओं के लिए एक महत्त्वपूर्ण कार्य किया है। प्रस्तुत कृति की एक खास विशेषता यह है कि इस कृति में स्वातंत्र्योत्तर समय के परिवर्तनों को उस युग में घटित होने वाले आपातकाल, नक्सलवादी आंदोलन, किसानों, आदिवासियों, दलितों के आंदोलन और साहित्य में उसके प्रभावों को गंभीरतापूर्वक परखा गया है। इन जनांदोलनों ने साहित्यिक पत्रकारिता के माध्यम से हिन्दी साहित्य को गंभीर रूप से प्रभावित किया था, जिसका इस कृति में सम्यक विवेचन किया गया है। समग्रत: प्रयाग को केन्द्र में रखकर साहित्य में पत्रकारिता के योगदान को जानने के लिए यह एक महत्त्वपूर्ण कृति है। -डॉ. हितेंद्र मिश्र
२०२३ एएफसी एशियाई कप
2023 एएफसी एशियाई कप, एएफसी एशियाई कप का 18वां संस्करण होगा। एशिया के अन्तर्राष्ट्रीय पुरुषों के फुटबॉल की इस चैम्पियनशिप का आयोजन एशियाई फुटबॉल संघ (एएफसी) द्वारा कराया जाता है।
२०२७ एएफसी एशियाई कप
2027 एएफसी एशियाई कप, एएफसी एशियाई कप का 19वां संस्करण होगा। एशिया के अन्तर्राष्ट्रीय पुरुषों के फुटबॉल की इस चैम्पियनशिप का आयोजन एशियाई फुटबॉल संघ (एएफसी) द्वारा कराया जाता है।
पाकिस्तान महिला क्रिकेट टीम का दक्षिण अफ्रीका दौरा 2019
पाकिस्तान महिला क्रिकेट टीम ने मई 2019 में दक्षिण अफ्रीका महिला क्रिकेट टीम के खिलाफ खेलने के लिए दक्षिण अफ्रीका का दौरा किया। इस दौरे में तीन महिला एक दिवसीय अंतर्राष्ट्रीय (मवनडे) शामिल थे, जिसने 2017-20 आईसीसी महिला चैम्पियनशिप, और पांच महिला ट्वेंटी-20 अंतर्राष्ट्रीय (मटी20ई) मैचों का हिस्सा बनाया।
दक्षिण अफ्रीका के नियमित कप्तान डेन वैन नीकेर चोट के कारण इस दौरे के लिए अनुपलब्ध थे, जिसमें सुने लुस उनकी अनुपस्थिति में टीम में थे। तीसरे और अंतिम मैच के बाद टाई के रूप में महिला वनडे श्रृंखला 1-1 से ड्रॉ रही। केवल छह महिला वनडे मैच टाई में समाप्त हुए हैं, जिसमें पहला पाकिस्तान है, और तीसरा दक्षिण अफ्रीका को शामिल करना है। दक्षिण अफ्रीका ने महिला टी20ई श्रृंखला 3-2 से जीती।
नागरकोविल
नागरकोविल (Nagercoil) भारत के तमिल नाडु राज्य के कन्याकुमारी ज़िले में स्थित एक नगर है। यह उस ज़िले का मुख्यालय भी है।
तमिल भाषा में "कोविल" का अर्थ "मंदिर" होता है। "नागर" शब्द "नाग" से उत्पन्न हुआ है। "नागरकोविल" का अर्थ "नाग मंदिर" है।
सपना अवस्थी
सपना अवस्थी सिंह एक बॉलीवुड पार्श्व गायक उसके लिए सबसे अच्छी तरह से याद किया गया "" छैय्या छैय्या "से" दिल से दिल से और" यूपी बिहार लूटने "से " शूल " (1999).
अवस्थी ने कम उम्र में शास्त्रीय संगीत में प्रशिक्षण लेना शुरू किया और संगीत विद्या, लखनऊ में उन्होंने " विशारद " पूरी की। मंच पर प्रस्तुति देने से पहले जब वह पंद्रह वर्ष की थीं, तब उन्होंने रेडियो के लिए गाना शुरू किया। संगीतकार समीर सेन से उन्हें बॉलीवुड में अपना पहला ब्रेक मिला।
अवस्थी कुमाऊँ से हैं और नाना पाटेकर - डिम्पल कपाड़िया स्टारर क्रांतिवीर (१ ९९ ४) में गीत गाने के बाद मुंबई में स्थानांतरित हो गए। उन्होंने नदीम-श्रवण, आनंद-मिलिंद, अनु मलिक, ए। आर। रहमान, संदीप चौटा और अन्य। उनकी अब तक की सबसे बड़ी हिट उनकी युगल गीत 'छैय्या छैया' (सह-गायक सुखविंदर सिंह) के लिए नहीं है ए .आर .रहमान का 'दिल से ..' (1998) लेकिन "परदेसी परदेसी" (सह-गायक उदित नारायण और अल्का याग्निक के साथ) नदीम श्रवण की "राजा हिंदुस्तानी" (1996) के लिए ...
उनकी शादी कार्तिक अवस्थी से हुई है। उनकी बेटी पंखुड़ी अवस्थी (बाद में उनका नाम बदलकर केनिशा अवस्थी हो गया) एक अभिनेत्री और वीडियो जॉकी हैं। [[श्रेणी:भारतीय फिल्म पार्श्वगायक]] [[श्रेणी:व्यक्तिगत जीवन]]
तिरुवट्टार
तिरुवट्टार (Thiruvattar) भारत के तमिल नाडु राज्य के कन्याकुमारी ज़िले में स्थित एक बस्ती है। यह नागरकोविल से 30 किमी पश्चिमोत्तर में पहराली नदी और कोताई नदी के किनारे बसा हुआ है।
तमिल भाषा में "तिरु" का अर्थ "श्री" होता है, "वट्टा" का अर्थ "आसपास का क्षेत्र" और "आरु" का अर्थ "नदी" होता है। "तिरुवट्टार" शब्द का अर्थ "नदी के किनारे का सम्मानित क्षेत्र" है।
आई॰एम॰ पेई
इयो मिंग पेई (२६ अप्रैल १९१७ – १६ मई २०१९) चीनी अमेरिकी वास्तुकार थे। उनका जन्म ग्वांगझोउ में हुआ, हाँग काँग और शंघाई में पले भढ़े एवं छोटी आयु में ही सूझोऊ के उद्यान से उन्हें प्रेरणा प्राप्त हुई। उन्हें वर्ष १९८३ में वास्तुकला का अन्तर्राष्ट्रीय शीर्ष पुरस्कार प्रिज़कर प्राइज़ प्राप्त हुआ। पेई का १०२ वर्ष की आयु में न्यूयॉर्क नगर के मैनहटन में १६ मई २०१९ को हुआ।
पहराली नदी
पहराली नदी (Pahrali River, பறளியாறு), जो पारालियार नदी (Paraliyar River) भी कहलाती है, भारत के तमिल नाडु राज्य के कन्याकुमारी ज़िले में बहने वाली एक नदी है। यह महेंद्रगिरि की ढलानों से आरम्भ होती है। मातूर जलवाही सेतु इसके ऊपर से निकलता है और एशिया का सबसे लम्बा जलवाही सेतु (ऐक्वेडक्ट) है। पहराली नदी के ऊपर पेरुनचानी बाँध बना हुआ है।
पेरुनचानी बाँध
पेरुनचानी बाँध (Perunchani Dam) भारत के तमिल नाडु राज्य के कन्याकुमारी ज़िले में पारालियार नदी के ऊपर बना हुआ एक सिंचाई बाँध है। इसका निर्माण दिसम्बर 1952 में हुआ और इसे सितम्बर 1953 में चलित घोषित कर दिया गया।
जेआरडी टाटा स्पोर्ट्स कॉम्प्लेक्स
जेआरडी टाटा स्पोर्ट्स कॉम्प्लेक्स जमशेदपुर, भारत में एक मैदान है। वर्तमान में इसका उपयोग ज्यादातर फुटबॉल खेल और एथलेटिक्स प्रतियोगिताओं के लिए किया जाता है
चौपई
चौपई एक मात्रिक छन्द है। इस छन्द में चार चरण यानि चार पाद होते है। चौपई छन्द से मिलते-जुलते नाम वाले अत्यंत ही प्रसिद्ध सममात्रिक छन्द चौपाई से भ्रम में नहीं पड़ना चाहिये। चौपई के प्रत्येक चरण में 15 मात्राओं के साथ ही प्रत्येक चरण में समापन एक गुरु एवं एक लघु के संयोग से होता है। अपने समय में इस छन्द का प्रयोग धार्मिक साहित्य, जैसे श्लोकादि में किया जाता रहा है।
चौपाई छन्द 16 मात्राओं के चरण का छन्द होता है। चौपाई के चरणान्त से एक लघु निकाल दिया जाय तो चरण की कुल मात्रा 15 रह जाती है और चौपाई छन्द का नाम बदल कर 'चौपई' हो जाता है। इस तरह चौपई का चरणांत गुरु-लघु हो जाता है। यही इसकी मूल पहचान है। अर्थात् चौपई 15 मात्राओं के चार चरणों का सम मात्रिक छन्द है। इस छंद का एक और नाम 'जयकरी' या 'जयकारी' छन्द भी है।
चौपाई की कुल 16 मात्राओं के एक चरण का विन्यास निम्नलिखित होता है
उपरोक्त विन्यास में से अंत का एक लघु हटा दिया जाय तो उसका विन्यास इस प्रकार बनता है। यह चौपई छन्द का विन्यास होगा-
उत्तम छन्द सृजन के लिए अगर इस छन्द की रचना करते समय । । । । ऽ । । ऽ ऽ ऽ । या 4, 4, 7 का मात्रिक विन्यास रखा जाए तो लयबद्धता अधिक निखर कर आती है।
चौपई छन्द के सम्बन्ध में एक तथ्य यह भी सर्वमान्य है कि चौपई छन्द बाल साहित्य के लिए बहुत उपयोगी है, क्योंकि ऐसे में गेयता अत्यंत सधी होती है।
व्यावहारिक उदाहरण-
2018–19 इंडियन सुपर लीग सीज़न
2018–19 इंडियन सुपर लीग भारत के सबसे उपरी पैशेवर फुटबॉल लीग, इंडियन सुपर लीग का पाँचवा संस्करण है, जिसकी स्थापना 2013 में हुई। यह सत्र 29 सितम्बर 2018 को आरम्भ हुआ और 17 मार्च 2019 को पूरा हुआ। भारतीय टीम के एएफसी एशियाई कप में भाग लेने के कारण लीग के मध्य में 17 दिसम्बर 2018 से जनवरी 2019 के शुरू तक एक माह का आराम लिया गया।
हेनरी मोयसन
हेनरी मोयसन (Ferdinand Frédéric Henri Moissan ; 28 सितम्बर 1852 – 20 फरवरी 1907) फ्रान्स के एक रसायनशास्त्री थे जिन्हे यौगिकों से फ्लोरीन को विलग करने के लिए सन १९०६ में नोबेल पुरस्कार प्रदान किया ग्या।
कठपुतली नृत्य
पूर्व में भी लकड़ी अर्थात काष्ठ से से बनाया जाता था इस प्रकार काष्ठ से बनी पुतली का नाम कठपुतली पड़ा।
यह राजस्थान के प्रमुख नृत्‍य मे से एक है।
यह प्राचीनतम नृत्‍य है
पटना महानगरीय क्षेत्र
पटना महानगरीय क्षेत्र भारत में बिहार की राजधानी पटना के आसपास के महानगरीय क्षेत्र की एक आधिकारिक परिभाषा है। इसे पटना महानगरीय क्षेत्र या पटना योजना क्षेत्र के रूप में भी जाना जाता है। इसमें एक नगर निगम और पटना जिले की पाँच नगरपालिका परिषदें शामिल हैं। पूरे क्षेत्र में 1,167.04 वर्ग किमी के क्षेत्र में 2,874,000 की अनुमानित जनसंख्या (2001 के अनुसार) है। बिहार सरकार ने 13 अगस्त 2014 को इस क्षेत्र को अधिसूचित किया, PRDA क्षेत्र को प्रतिस्थापित किया, जिसमें वैशाली जिले का हाजीपुर और सारण जिले का सोनीपुर शामिल था।
अक्टूबर 2016 में, बिहार कैबिनेट ने पटना मास्टर प्लान 2031 को मंजूरी दी जो बिहटा में एक नए हवाई अड्डे के विकास की परिकल्पना है। बिहार सरकार नए हवाई अड्डे के निर्माण के लिए 126 एकड़ भूमि का अधिग्रहण कर रही है। पटना महानगर के पुनपुन ब्लॉक में डुमरी गाँव में 17.6 किमी क्षेत्र को आईटी पार्क के लिए आवंटित किया गया है। बिहार सरकार नए हवाई अड्डे के निर्माण के लिए 126 एकड़ भूमि का अधिग्रहण कर रही है। पटना महानगर के पुनपुन ब्लॉक में डुमरी गाँव में 17.6 किमी क्षेत्र को आईटी पार्क के लिए आवंटित किया गया है।
भंवरलाल बलाई
भंवरलाल बलाई एक भारतीय राजनीतिज्ञ तथा पूर्व राजस्थान विधानसभा में सूरसागर, जोधपुर से विधायक थे। वे भारतीय राष्ट्रीय कांग्रेस के राजनेता थे।
इनाम करूर
इनाम करूर (Inam Karur) भारत के तमिल नाडु राज्य के करूर ज़िले में स्थित एक नगर है।
लव में ग़ुम
लव में ग़ुम एक पाकिस्तानी उर्दू बहस की फिल्म है।
पटियाला घराना
पटियाला घराना, हिन्दुस्तानी संगीत के प्रसिद्ध घरानों में से एक है। यह घराना दिल्ली घराने की एक शाखा के रूप में माना जाता है। इस घराने का प्रतिनिधित्व बड़े गुलाम अली खां ने की ।
पटियााला घराने के संस्थापक के रूप में विभिन्न मत हमें प्राप्त होते हैं। भगवत शर्ण शर्मा अनुसार, ‘‘इस घराने के संस्थापक के रूप में अली-बक्श तथा पफतेह अली का नाम अग्रगण्य है जो कि संगीत जगत में, ‘अलिया-पफतु’ की गायक जोड़ी के नाम से विख्यात हैं। पंजाब राज्य में ये दोनों कलाकार मूलपुरूष ‘जरनैल-करनैल’ के नाम से भी जाने जाते थे। देखा जाये तो ये नाम इनके कर्मों की सार्थकता सिद्ध करते हैं। जिस प्रकार सेना का नेतृत्व जनरल (जरनैल) और कर्नल (करनैल) करते हैं, इसी प्रकार इस घराने की गायकी को प्रगति के मार्ग की ओर अग्रसर करने के लिये इन दोनों महान कलाकारों ‘अलिया पफतु’ ने इस घराने का नेतृत्व किया। इनको तान कपतान मानने का भी मत है।’’
एक अन्य मतानुसार पटियाला घराने के जन्मदाता जयपुर घराने के वंशज आशिक अली खां हैं। कुछ तानरस खां को, कुछ मान्यतायें हमें दित्ते खां के पिता उस्ताद जस्से खां के जन्मदाता के रूप में प्राप्त होती है। कुछ लोग मियाँ दित्ते खां को इस घराने का आदि पुरूष मानते हैं। उनके अनुसर महाराजा पटियाला (नरेन्द्र सिंह) ने संगीत द्वारा अपने को मनोरंजन प्रदान करने के लिये दित्ते खां को दरबारी गायक नियुक्त किया। भले ही दित्ते खां शास्त्रीय गायन की अपेक्षा पंजाबी लोकधुनों के ही प्रतिष्ठित कलाकार थे। उनके अनुसार दत्ते खां ही इस घराने के अन्वेषक थे। तद्पश्चात् दित्ते खां के पुत्र मियाँ कालु खां तथा उनके पुत्रों ने इस घराने की वृद्धि में अपना योगदान दिया।
कुछ विद्वान दित्ते खां के पुत्र मियाँ कालु (सारंगी वादक) को पटियाला घराने का जन्मदाता स्वीकार करते हैं। इस मत के विद्वानों का विचार है कि इस घराने की नींव बीज रूप में मियाँ कालु खां ने महाराजा राजेन्द्र सिंह के राज्यकाल में ही डाल दी थी, भले ही मान्यता एवं ख्याति इसको ‘अलिया-पफत्तु’ द्वारा प्राप्त हुई। मियाँ कालु ने अपने समय के सर्वश्रेष्ठ विभिन्न घरानेदार संगीतज्ञों के ख़्याल गायन की शिक्षा ली तथा अपने पुत्र अली बख़्श तथा उसके परममित्र प़फतेह अली को ख़्याल गायन की शिक्षा दी तथा कालान्तर में मियाँ कालु ने ही इन दोनों को विभिन्न सुप्रसि( संगीतज्ञों से शिक्षा प्राप्त करवाने के लिये सुयोग्य तथा सफल प्रयत्न किये जिससे विभिन्न घरानों की गायकी ग्रहण करके नवीन शैली प्रसिद्ध करवाने का मियाँ कालु के मस्तिष्क का सुविचार प्रतीत होता है।
रैन्किन चक्र
रैन्किन चक्र (Rankine cycle) एक आदर्श तापगतिक चक्र है जो भाप टरबाइन प्रणालियों के निष्पादन (परफॉर्मैंस) का आकलन करने के लिए प्रयुक्त होता है। इसका उपयोग रेसीप्रोकेटिंग भाप इंजनों के निष्पादन का अध्ययन करने के लिए भी किया जाता था। यह एक आदर्श चक्र है जिसके चारों अवयवों में घर्षण के कारण होने वाले ऊर्जा ह्रास को नगण्य माना जाता है।